text: [{"text_idx": "#000001", "text": "Takka Mariu og f\u00f8royingum fyri sku\u0301la"}, {"text_idx": "#000002", "text": "F\u00f8royska fer\u00f0alagi\u00f0 vi\u00f0 21 fo\u0301lkum, sum herfyri vitja\u00f0i i\u0301 Kenja, fekk eina sto\u0301rfingna mo\u0301tt\u00f8ku a\u0301 sku\u0301lanum hja\u0301 ABC Children`s Aid Kenya i\u0301 fa\u0301t\u00e6kraby\u0301linginum Kariobangi i\u0301 Nairobi. To\u0301r\u00f0ur Mikkelsen, sum var vi\u00f0 a\u0301 fer\u00f0ini skrivar:"}, {"text_idx": "#000003", "text": "Og ein av f\u00f8royingunum fekk serliga heita mo\u0301tt\u00f8ku. Ta\u00f0 var Maria Syderb\u00f8 Mikkelsen, i\u00f0 hev\u00f0i tiki\u00f0 stig til henda tu\u0301rin. Hon var her i\u0301starvsvenjing sum sosialra\u0301\u00f0gevi i\u0301 fyrru helvt av 2017. Ta\u0301 sa\u0301 hon sto\u0301ra t\u00f8rvin a\u0301 at tey, sum ver\u00f0a li\u00f0ug i\u0301 mi\u00f0na\u0301mssku\u0301la, fa\u0301a m\u00f8guleikan atu\u0301tbu\u0301gva seg, so tey ikki enda aftur u\u0301ti a\u0301 g\u00f8tuni i\u0301 fa\u0301t\u00e6kraby\u0301lingunum at reika uttan mi\u00f0 og ma\u0301l."}, {"text_idx": "#000004", "text": "Vi\u00f0 peningagevandi tilt\u00f8kum i\u0301 F\u00f8royum, hevur Maria u\u0301tvega\u00f0 fi\u0301gging til eitt college, ella tekniskan sku\u0301la, sum vit kanska vildu sagt i\u0301 F\u00f8royum, og partur av peninginum ver\u00f0ur eisini bru\u0301ktur til u\u0301tbu\u0301na\u00f0 og at byrja sku\u0301lan. Hesin bygningurin er nu\u0301 komin upp vi\u00f0 si\u0301\u00f0una av sja\u0301lvum sku\u0301lanum i\u0301 Nairobi, og \u00e6tlanin er at taka hann i\u0301 bru\u0301k i\u0301 mai."}, {"text_idx": "#000005", "text": "Her kunnu ungfo\u0301lk, i\u00f0 eru li\u00f0ug vi\u00f0 mi\u00f0na\u0301mssku\u0301la, nema s\u00e6r u\u0301tbu\u0301gving sum elektrikari, sum fris\u00f8rur, i\u0111 eisini umfatar vakurleikavi\u00f0ger\u00f0, sum forsku\u0301lal\u00e6rari ella nema s\u00e6r eina skrivstovuu\u0301tbu\u0301gving. Harumframt er her m\u00f8guleiki at nema s\u00e6r kunnleika til teldur, i\u00f0 tey flestuslettis ikki eru von vi\u00f0, ti\u0301 higartil hevur eingin telda veri\u00f0 a\u0301 teimum ba\u0301\u00f0um sku\u0301lunum hja\u0301 felagsskapinum."}, {"text_idx": "#000006", "text": "-Vi\u00f0 ny\u0301ggja colleginum fa\u0301a no\u0301gvir av okkara n\u00e6mingum, sum higartil ikki eru farnir vi\u0301\u00f0ari eftir mi\u00f0na\u0301mssku\u0301lan, m\u00f8guleika at nema s\u00e6r eina u\u0301tbu\u0301gving, og ta\u00f0 er alney\u00f0ugt fyri at koma vi\u0301\u00f0ari i\u0301 li\u0301vinum, sigur \u00deo\u0301runn Helgado\u0301ttir, sum saman vi\u00f0 manninum Sammi rekur ABC Children`s Aid Kenya. Felagsskapurin hevur ein sku\u0301la i\u0301 Nairobi og ein i\u0301 Loitoktok."}, {"text_idx": "#000007", "text": "\u2013 Summi eru dugnalig i\u0301 hondunum og onnur eru stinn i\u0301 bo\u0301kini. Vo\u0301n okkara er, at vit eru f\u00f8r fyri at bjo\u0301\u00f0a \u00f8llum ta\u00f0, i\u00f0 passar teimum best, og ny\u0301ggja collegi\u00f0 hja\u0301lpir okkum til hetta, sigur \u00deo\u0301runn."}, {"text_idx": "#000008", "text": "Teir ba\u0301\u00f0ir sku\u0301larnir hja\u0301 Children`s Aid Kenya hava tilsamans 600 n\u00e6mingar, i\u00f0 koma fra\u0301 fa\u0301t\u00e6kum familjum, sum annars ikki havam\u00f8guleika at geva b\u00f8rnunum sku\u0301lagongd. Ein partur av hesum b\u00f8rnum hava stu\u00f0lar i\u0301 F\u00f8royum, sum hv\u00f8nn ma\u0301na\u0111 flyta 250 kr. gj\u00f8gnum F\u00f8roysku Barnahja\u0301lpina til sku\u0301lagongd, mat, sku\u0301lakl\u00e6\u00f0ir, l\u00e6knahja\u0301lp o.a. hja\u0301 n\u00e6minginum."}, {"text_idx": "#000009", "text": "F\u00f8royska fer\u0111alagi\u0111 var i\u0301 Kenja i\u0301 14 dagar, og har vitja\u00f0u tey i\u0301 bo\u0301lkum no\u0301gv heim i\u0301 fa\u0301t\u00e6kraby\u0301lingum i\u0301 Nairobi, har familjurnar hava ta\u0111o\u0301tru\u0301liga sma\u0301tt og hava h\u00f8r\u00f0 kor. Tey vitja\u00f0u eisini no\u0301gv masaiheim i\u0301 \u00f8kinum vi\u0111 Loitoktok, har turkurin partar av a\u0301rinum er ein sto\u0301rur ba\u0301gi."}, {"text_idx": "#000010", "text": "Um tu\u0301 ynskir at stu\u00f0la collegiinum i\u0301 Nairobi, kanst tu\u0301 venda t\u00e6r til Mariu Syderb\u00f8 vi\u00f0 at skriva til hennara a\u0301 "}, {"text_idx": "#000011", "text": "Ynskir tu\u0301 at stu\u00f0la b\u00f8rnum i\u0301 Kenja kanst tu\u0301 skriva til Andreu Niclasen a\u0301 andrea@barnahjalp.fo"}, {"text_idx": "#000014", "text": "Jo\u0301laga\u0301vur til b\u00f8rn i\u0301 Nigeria"}]